સમિતિના છ સભ્યોમાં રઘુરામ રાજન ઉપરાંત રિઝર્વ બેંકના ડેપ્યુટી ગવર્નર અને કાર્યકારી ડિરેક્ટર ઉપરાંત ત્રણ સ્વતંત્ર સભ્યોની નિયુક્તિ સરકાર દ્વારા કરાશે. સમિતિના નિર્ણયમાં દરેક સભ્યોનો એક મત ગણાશે અને કોઈ નિર્ણયમાં બંને બાજુ ત્રણ-ત્રણ મત પડશે તો એવી ટાઈની સ્થિતિમાં રિઝર્વ બેંકના ગવર્નરને એક વધારાના મતનો અધિકાર રહેશે, જેના દ્વારા નિર્ણય લેવાશે. મતલબ આખરી ફેંસલો રિઝર્વ બેંકના ગવર્નર દ્વારા જ થશે એ તો સમજી શકાય એવી વાત છે, પરંતુ સમિતિની રચના સ્વયં રિઝર્વ બેંકના ગવર્નરના સ્વતંત્ર અખત્યાર અને કાર્યક્ષેત્રમાં હસ્તક્ષેપ કરવા બરાબર છે.